Diari Oficial de la Generalitat Valenciana


Sumari del DOGV 2843, del 08-10-1996 (1996/839490)

ACORD de 12 de juny de 1996, de la Comissió Territorial d'Urbanisme, per la qual s'aprova definitivament l'homologació del polígon industrial La Pedrera del municipi d'Albaida.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   2843

Data del DOGV
:   08-10-1996

Secció del DOGV
:   ALTRES DISPOSICIONS

Número del document
:   1996/839490


Data del document
:   12-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 12 de juny de 1996, de la Comissió Territorial d'Urbanisme, per la qual s'aprova definitivament l'homologació del polígon industrial La Pedrera del municipi d'Albaida.   
La Comissió Territorial d'Urbanisme de València, en la sessió del dia 12 de juny de 1996, va adoptar el següent acord:  
Vist l'expedient tramés per l'Ajuntament d'Albaida, relatiu a l'homologació del polígon industrial La Pedrera, i d'acord amb els següents:  
Antecedents de fet  
Primer  
El projecte es va sotmetre a informació pública amb un acord del Ple de l'Ajuntament, en la sessió del dia 7 de setembre de 1995, i, després del pertinent període d'informació pública, en el qual no s'hi van presentar al·legacions, el mateix òrgan el va aprovar provisionalment el dia 6 de febrer de 1996.  
Segon  
El projecte d'homologació conté memòria justificativa i plànols d'ordenació. Es va trametre només un exemplar del projecte, que no estava diligenciat.  
Tercer  
La finalitat de l'expedient és l'homologació d'un sector de sòl apte per a urbanitzar d'ús industrial, per a potenciar el desenvolupament d'una comarca deprimida dins del conjunt de la Comunitat Valenciana. El sector està situat al sud-oest de la població i aïllat del nucli.  
Es tracta d'una homologació de tipus complementària, atés que complementa les determinacions establides per les normes subsidiàries amb aquelles que són necessàries per a l'adaptació a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).  
Es defineixen els elements que tenen la consideració de xarxa primària, que, en concret, són els següents:  
- Artèria principal de proveïment d'aigua potable.  
- Rotonda d'accés des de la carretera N-340.  
- Col·lectors de sanejament (residuals i pluvials).  
- Zona verda de parc públic.  
- Transformadors d'energia elèctrica.  
Quart  
S'ha demanat un informe als següents organismes: serveis Territorials de la Conselleria de Medi Ambient, Demarcació de Carreteres de l'Estat del Ministeri de Foment, Servei d'Explotació de Vies i Obres de la Diputació Provincial, Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports i Confederació Hidrogràfica del Xúquer. S'han emés aquests informes, excepte els corresponents als dos organismes esmentats en darrer lloc.  
Cinqué  
Albaida té normes subsidiàries del tipus B, aprovades definitivament per la Comissió Territorial d'Urbanisme el dia 5 d'octubre de 1993. La població era de 5.964 habitants el dia 1 de gener de 1990.  
Sisé  
La Comissió Territorial d'Urbanisme de València, en la sessió del dia 6 de març de 1996, va acordar la suspensió de l'aprovació definitiva de l'expedient de referència fins que la delimitació del sector incloguera la totalitat del viari perimetral i s'adoptara una solució d'accessos concertada entre les administracions afectades.  
Seté  
L'Ajuntament d'Albaida ha introduït modificacions en el projecte, a fi d'esmenar les deficiències indicades. Aquestes modificacions van ser aprovades pel Ple de l'Ajuntament en la sessió del dia 17 d'abril de 1996.  
Vuité  
Aquesta fase d'esmena de deficiències es formalitza en un document que conté memòria justificativa i plànols d'ordenació. S'han aportat dues còpies d'aquest document, que estan diligenciades com cal.  
Nové  
Les modificacions que s'introdueixen en el projecte, respecte de la darrera documentació aportada el dia 9 de febrer de 1996, són les següents:  
- Es corregeixen els límits del sector, per a incloure els vials anomenats carrer número 5 i carrer número 6.  
- Es regularitza el límit de la parcel·la situada entre els carrers número 4 i número 6.  
- Es modifiquen els accessos al sector, amb el disseny d'una rotonda doble conjuntada amb l'existent, punt des del qual es planteja l'únic accés al sector, i s'eliminen altres accessos directes a la carretera.  
Deu  
La Comissió Informativa de la Comissió Territorial d'Urbanisme de València, en la sessió del dia 5 de juny de 1996, va emetre un informe relatiu al projecte que ens ocupa, amb la qual cosa es compleix l'article 11 del Decret 77/1996, de 16 d'abril, de Govern Valencià, que aprova el Reglament dels òrgans Urbanístics de la Generalitat Valenciana.  
Fonaments de dret  
Primer  
La tramitació és correcta i la documentació està completa, de conformitat amb el que estableix la disposició transitòria primera, punt 2, de la LRAU.  
Segon  
Els Serveis Territorials de la Conselleria de Medi Ambient van emetre un informe desfavorable el dia 16 de novembre de 1995, on feien constar que el pla parcial es veu afectat per la via pecuària assagador de Quatre Camins, classificada per ordre ministerial del 6 de maig de 1977, amb una amplària legal de vuit metres, amb la qual cosa, per a qualsevol actuació en aqueixa zona, caldrà ajustar-se al que estableix la Llei 3/95, de 23 de març, de vies pecuàries. No obstant, aquesta qüestió no afecta directament l'expedient d'homologació, sinó que la condició anterior caldrà complir-la en l'ordenació que establisca el pla parcial.  
Tercer  
El Servei d'Explotació de Vies i Obres de la Diputació Provincial ha emés diversos informes al llarg de la tramitació de l'expedient. L'últim d'ells, de 19 d'abril de 1996, indica que:  
«[...] emetem un informe favorable sobre el nou disseny dels viaris i l'accés a la carretera VV-1025, en el seu disseny d'intersecció en doble rotonda.  
En relació amb la línia d'edificació, se situarà a 18 metres de l'aresta exterior de la calçada. La línia de parcel·lació en el tram que dóna al carrer número 7 se situarà com a mínim a 13 metres de l'aresta de la calçada, i en la mateixa illa, en el tram entre el carrer número 7 i la rotonda, es col·locarà una tanca vegetal separadora entre la parcel·la i aquest de 6 metres d'amplària com a mínim.  
No es podrà construir cap altre accés al polígon, sinó el dibuixat des de la rotonda.  
En el pla parcial caldrà dibuixar amb el detall suficient tant la rotonda com el tram de la carretera que confronta amb el polígon. Les obres d'aquesta intersecció i de remodelació del tram de carretera contigu l'haurà de realitzar el promotor del polígon segons un projecte d'accessos fet pel tècnic competent i que caldrà enviar, perquè n'emeta un informe preceptiu, a l'àrea de Carreteres de la Diputació.»  
Quart  
La Demarcació de Carreteres de l'Estat del Ministeri de Foment va emetre un informe favorable el 19 de gener de 1996.  
Cinqué  
Analitzades les modificacions introduïdes en el projecte, i, d'acord amb els informes dels organismes competents en matèria de carreteres, es considera esmenada la deficiència relativa a la resolució dels accessos.  
Sisé  
D'altra banda, s'ha complit la condició assenyalada en l'Acord de la Comissió Territorial d'Urbanisme del dia 6 de març de 1996, que exigia la inclusió de la totalitat del viari perimetral dins de l'àmbit de delimitació del sector.  
Seté  
En conseqüència, es consideren esmenades les deficiències assenyalades en l'Acord de la Comissió Territorial d'Urbanisme del 6 de març de 1966, per la qual cosa és possible l'aprovació definitiva de l'expedient.  
Vuité  
La Comissió Territorial d'Urbanisme és l'òrgan competent per a emetre un dictamen resolutori sobre homologació del plans urbanístics, i de les modificacions, de municipis de menys de 50.000 habitants, de conformitat amb el que estableix el text de la Instrucció de Planejament 1/1996, sobre homologació dels plans d'urbanisme a la Llei 6/1994, en relació amb l'article 10.a, per remissió de l'article 9.1, tots dos del Decret 77/96, de 16 d'abril, del Govern Valencià, que aprovava el Reglament dels òrgans Urbanístics de la Generalitat Valenciana.  
En vista de tots aquests antecedents, la Comissió Territorial d'Urbanisme acorda: Aprovar definitivament l'homologació del polígon industrial La Pedrera, del municipi d'Albaida.  
Contra aquesta resolució, que no exhaureix la via administrativa, s'hi podrà interposar un recurs ordinari, davant el conseller d'Obres Públiques, Urbanisme i Transports, en el termini d'un mes, comptat des del dia de recepció de la present modificació.  
Tot això, sense perjudici que s'hi puga presentar qualsevol altre recurs que s'estime oportú.  
València, 12 de juny de 1996.- El secretari de la Comissió Territorial d'Urbanisme: José Manuel Palau.